**Grafikai médiumok 2014/2015 I. félév**

**Sanzsános CD lemezek – Cangiante Compact Discs**

A cangiante szó - rokonságban az angol change illetve a magyar sanzsán szóval - színjátszó, színváltó hatást vagy színfutást, szivárványos, irizáló színhatást jelent. A jelenség hétköznapi megnyilvánulása a pocsolya felszínén úszó olajfolt színjátéka. Mindannyiunk számára ismert a CD, DVD lemezek felszínének szivárványos tükröződése.

*„A színváltó, színjátszó hatással élő pigmenthasználat a festészetben Firenzében és környékén tűnt fel a XIV. század vége felé.*

*A cangiante színjátszó hatást, vagyis a tisztán alkalmazott színek bizonyos kombinációival a keleti selymek optikai ragyogását megidézni képes eljárásait sokan kipróbálták, hagyományos technikákkal fatáblára, falfelületre, majd vászonra festve. Ezek a cangiante részletek minden esetben drapériát, öltözéket jelenítenek meg valamelyik fontos személyen, a kompozíció egy kiemelten jelentős alakján Ráismerünk a Cennino Cennini később nyomtatásban is megjelent kézikönyve („Il Libro dell’arte”) receptjeiben megjelölt színakkordokra az Uffiziben, a londoni National Galleryben, a Vatikánban a Capella Sistina megtisztított mennyezetén, a budapesti Szépművészeti Múzeum Régi Képtárában.*

*A cangiante szín-szomszédságok elég nyersek, nem logikus a rendszerük, inkább a személyes szín-preferencián alapulnak, a festő számára a megtalált új, lüktető, színváltó harmóniák érzetét keltik. Fontos, hogy nem komplementer színpárok vannak egymás mellett. Egyes vélemények szerint a cangiante színrendszer az időben beelőzve túlszárnyalja az impresszionisták felfedezéseinek szín- és fényerejét. Ez a színrendszer azóta gyakorlati festészeti és színelméleti kutatásaim tárgya.” (Ilona Keserü Ilona)*

Ilona Keserü Ilona szeptemberben nyílt kiállítása a Szépművészeti Múzeumban ezt a témát járja körül a festészetben, a festői gyakorlatban. A kiállítás megtekintése kötelező! Közös múzeumlátogatás egyeztetése folyamatban van.

<http://www.szepmuveszeti.hu/kiallitasok/cangiante-szinhasznalat-ilona-keseru-ilona-uj-festmenyein-1518>

**A 2014/2015-ös tanév I. félévében a Grafikai médiumok tantárgy feladata:**

A kurzus résztvevői 5 db CD-t kapnak meglévő készletből, amelynek kreatív felhasználása a cél. A CD nyomólemezként, nyomóformaként használható. Lehetséges az eredeti lemez megfestése, átdolgozása (kitakarás, rányomtatás), ez esetben a CD maga lesz a műtárgy. Próbáljanak gazdag festői színhatást elérni. Gondolkodjanak sorozatokban, esetleges nagyobb felületben, közös munkán…

**méret**: tetszőleges

**technika**: tetszőleges festészeti technikák, egyedi eljárások, a műhelyünkben fellelhető összes sokszorosító technika, esetleg digitális nyomat

**beadandó**: az 5 db átalakított CD, vagy a felhasználásukkal készített nyomatok, festmények

**beadási határidő**: 2014. december 2., kedd 13 óráig

**lemezek kiosztása:** 2014. október 27., hétfő 10 órától a műhelyben Barta Jánosnál, vagy Dobó Biankánál

**Ajánlott művek:**

<http://www.kieselbach.hu/kiallitasok/cangiante-ilona-keseru-ilona/alkotasok#/small,item_number,asc,1760,false,1>

Szemtanú sorozat: Alison Cole: A szín, Park Kvk., 1994

**Képillusztráció:**

<http://www.1st-art-gallery.com/thumbnail/69365/1/Ceiling-Of-The-Sistine-Chapel-Sybils-Erithraea.jpg>

Sixtus kápolna mennyezetfreskójának drapériái:

<http://upload.wikimedia.org/wikipedia/en/c/ce/Sistine_Chapel_ceiling_left.png>

**color blocking:**

<https://www.google.hu/search?q=color+blocking&client=firefox-a&hs=y0Z&rls=org.mozilla:hu:official&channel=sb&source=lnms&tbm=isch&sa=X&ei=bBVFVO4319pqnK6A6Ac&ved=0CAgQ_AUoAQ&biw=1024&bih=620>

<http://www.tulipocarpet.com/moderno-szonyegek/tulipo-galaxy-76vrp>